CELEX: 62017CA0205
Language: fi
Date: 2018-07-25 00:00:00
Title: Asia C-205/17: Unionin tuomioistuimen tuomio (kahdeksas jaosto) 25.7.2018 – Euroopan komissio v. Espanjan kuningaskunta (Jäsenyysvelvoitteiden noudattamatta jättäminen — Yhdyskuntajätevesien keräys ja käsittely — Direktiivi 91/271/ETY — 3 ja 4 artikla — Unionin tuomioistuimen tuomio, jossa jäsenyysvelvoitteiden noudattamatta jättäminen todetaan — Täytäntöönpanon laiminlyönti — SEUT 260 artiklan 2 kohta — Rahamääräiset seuraamukset — Uhkasakko ja kiinteämääräinen hyvitys)

17.9.2018   
            
            
               FI
            
            
               Euroopan unionin virallinen lehti
            
            
               C 328/17
            
         
      Unionin tuomioistuimen tuomio (kahdeksas jaosto) 25.7.2018 – Euroopan komissio v. Espanjan kuningaskunta
      (Asia C-205/17) (1)
      
      ((Jäsenyysvelvoitteiden noudattamatta jättäminen - Yhdyskuntajätevesien keräys ja käsittely - Direktiivi 91/271/ETY - 3 ja 4 artikla - Unionin tuomioistuimen tuomio, jossa jäsenyysvelvoitteiden noudattamatta jättäminen todetaan - Täytäntöönpanon laiminlyönti - SEUT 260 artiklan 2 kohta - Rahamääräiset seuraamukset - Uhkasakko ja kiinteämääräinen hyvitys))
      (2018/C 328/20)
      Oikeudenkäyntikieli: espanja
      
         Asianosaiset
      
      
         Kantaja: Euroopan komissio (asiamiehet: E. Manhaeve ja E. Sanfrutos Cano)
      
         Vastaaja: Espanjan kuningaskunta (asiamies: A. Gavela Llopis)
      
         Tuomiolauselma
      
      
                  1)
               
               
                  Espanjan kuningaskunta ei ole noudattanut SEUT 260 artiklan 1 kohdan mukaisia velvoitteitaan, koska se ei ole toteuttanut kaikkia 14.4.2011 annetun tuomion komissio v. Espanja (C-343/10, ei julkaistu, EU:C:2011:260) täytäntöönpanemiseksi tarvittavia toimenpiteitä.
               
            
                  2)
               
               
                  Jos 1 kohdassa todettu jäsenyysvelvoitteiden noudattamatta jättäminen jatkuu tämän tuomion antamispäivänä, Espanjan kuningaskunta velvoitetaan maksamaan Euroopan komissiolle 10 950 000 euron suuruinen uhkasakko jokaiselta puolivuodelta, jona 14.4.2011 annetun tuomion komissio v. Espanja (C-343/10, ei julkaistu, EU:C:2011:260) noudattamisen edellyttämien toimenpiteiden täytäntöönpano viivästyy, tämän tuomion antamisajankohdasta 14.4.2011 annetun tuomion komissio v. Espanja (C-343/10, ei julkaistu, EU:C:2011:260) täysimääräiseen täytäntöönpanoon saakka, ja kyseisen uhkasakon todellinen määrä on laskettava kunkin kuuden kuukauden ajanjakson lopussa vähentämällä kutakin näitä ajanjaksoja koskevasta kokonaissummasta prosenttimäärä, joka vastaa niiden taajamien asukkaiden, joiden yhdyskuntajätevesien keräys- ja/tai käsittelyjärjestelmät on saatettu 14.4.2011 annetun tuomion komissio v. Espanja (C-343/10, ei julkaistu, EU:C:2011:260) mukaisiksi tarkasteltavana olevan ajanjakson lopussa, osuutta suhteessa niiden taajamien vastaavien asukkaiden lukumäärään, joilla ei ole käytössään tällaisia järjestelmiä tämän tuomion antamisajankohtana.
               
            
                  3)
               
               
                  Espanjan kuningaskunta velvoitetaan maksamaan Euroopan komissiolle 12 miljoonan euron suuruinen kiinteämääräinen hyvitys.
               
            
                  4)
               
               
                  Espanjan kuningaskunta velvoitetaan korvaamaan oikeudenkäyntikulut.
               
            
         (1)  EUVL C 195, 19.6.2017.